Petro wa Sebaste

Petro wa Sebaste (340 hivi – 26 Machi 391) alikuwa askofu wa mji huo, Sebaste katika Armenia Ndogo. 

Tangu kale anaheshimiwa kama mtakatifu, sawa na kaka zake Basili Mkuu, Gregori wa Nisa, na dada yao Makrina Mdogo, ambao walimuathiri sana tangu utotoni. 

Sikukuu yake huadhimishwa tarehe 26 MachiMartyrologium Romanum.

Maisha
Bibi yake alikuwa Makrina Mkubwa, aliyefundishwa na Gregori Mtendamiujiza. 
Wazazi wake, Basili Mzee na Emelia wa Kaisarea, walifukuzwa na kaisari Galerius kwa sababu ya imani hiyo, wakahamia jangwa la Ponto. 

Mtoto wa kumi na wa mwisho, Petro alilelewa na kuelekezwa kwenye maisha ya Kiroho na Makrina MdogoButler, Alban. "St. Peter of Sebaste, Bishop and Confessor", The Lives of the Saints, Vol.I, 1866.

Akiachana na masomo ya elimudunia, Petro alijitosa katika kutafakari Biblia. 

Kidogo tu baada ya Basili kufanywa askofu wa Caesarea, Petro alipewa naye upadrisho, lakini baadaye akatawa tena kama mkaapweke, akawasaidia mama na dada kuanzisha monasteri nyumbani mwao baada ya kifo cha baba. Mwenyewe aliongoza jumuia ya kiume na Makrina ile ya kike. Kirsch, Johann Peter. "St. Peter of Sebaste." The Catholic Encyclopedia. Vol. 11. New York: Robert Appleton Company, 1911. 16 March 2015 

Ponto na Kapadokia zilipopatwa na njaa kali, alionyesha ukarimu wake kwa kutoa mali zote za monasteri na kila alichokipata awasaidie umati uliomkimbilia. 

Mwaka 380 hivi aliteuliwa kuwa askofu wa Sebaste akaunga mkono juhudi za kaka zake dhidi ya Uario https://www.santiebeati.it/dettaglio/99916. Vilevile katika uchungaji alimfuata Basili. 

Mwaka 381 alishiriki Mtaguso wa kwanza wa Konstantinopoli."St Peter the Bishop of Sebaste, in Armenia", Orthodox Church in America 

Kwa ombi lake, Gregori wa Nisa aliandika vitabu vyake maarufu, Against Eunomius, Treatise on the Work of the Six Days na On the Endowment of Man.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo kwa Kiswahili
PADRE FRIDOLIN, Maisha ya Mtakatifu Makrina - ed. N.M.P. - Ndanda

Category:Waliozaliwa 340
Category:Waliofariki 391
Category:Maaskofu Wakatoliki
Category:Watakatifu wa Uturuki